section_heading: Povijest
paragraph_text: Keanu Reeves i Robert Mailhouse sreli su se u supermarketu 1991.: Mailhouse je nosio pulover hokejaškog kluba Detroit Red Wings, a Reeves (obožavatelj sporta i bivši hokejaš) je pitao Mailhousea da li mu je potreban vratar. Mailhouse je televizijski glumac koji je glumio u sapunici NBC-a Days of our Lives i Seinfeldu. Nakon što su postali prijatelji, počeli su svirati zajedno. Sastav je promijenio nekoliko postava prije nego što im se pridružio Bret Domrose kao vokal i gitarist 1994. Na kraju su odlučili svirati uživo, što je Reeves kasnije opisao kao "veliku pogrešku". Sastav se prvobitno nazvao Small Fecal Matter, zatim BFS (Big Fucking Shit, ili Big Fucking Sound), prije nego što su se odlučili za ime "Dogstar", koje je Mailhouse našao u knjizi "Sexus" iz trilogije Ružičasto raspeće Henryja Millera.